Islam - www.bybelkennis.co.za
–Charles Spurgeon, Sermons, 13.718.
Tanya Walker van Ravi Zacharies International Ministries bespreek die agtergrond en denke van Islam. Een uit elke vier mense in die wêreld vandag is ‘n Moslem en hulle is besig om vinnig toe te neem. Ons word meer bewus van Moslems, maar ons deernis vir hulle – die voorvereiste as ons hulle wil bereik – het nie toegeneem nie.
Daar is vyf pilare in Islam:
Shahada: Dit is hulle belydenis en as jy dit hardop sê, is jy ‘n Moslem. Hulle beklemtoon woorde en ‘n mistiese geloof dat die opsê van hierdie belydenis al is wat jy nodig het.
Shallat: Daaglikse gebede.
Zakat: Die gee van aalmoese
Sawm: Vas tydens Ramadan
‘n Pelgrimsreis na Mekka ten minste een maal tydens jou lewe.
Islam en die Christelike godsdiens gebruik beide woorde soos gebed en vas, maar dit is twee totaal verskillende godsdienste.
Die leer van Allah is vir hulle die belangrikste. Hy is een en kan nie verdeel word nie – daarom is die leer van die Drie-eenheid vir hulle totaal onaanvaarbaar. Hulle glo ook nie dat Allah hom kan openbaar nie. Hy is deur niks gebonde nie en daarom kan hy verander. Daar is ook nie so iets soos ‘n verhouding met Allah nie. Die hemel is ‘n plek waar hulle vreugde kry en die Koran is die ware skrif.
Hulle siening van die mensdom is dat alle mense inherent goed is – hulle is die toppunt van die skepping, maar is nie na die beeld van Allah gemaak nie. Hulle moet dus hulle verlossing verdien, wat selfs volgens hulle feitlik onmoontlik is. Niemand is verseker van verlossing tensy hy ‘n martelaar is nie. Hulle aanvaar nie dat iemand vir iemand anders kan vrykoop nie – wat Christus vir die mensdom deur sy kruisiging en opstanding gedoen het, is onmoontlik.
Daar is ‘n neiging om te glo dat alle godsdienste uitloop op dieselfde eindbestemming. Moenie deur hierdie vroom klinkende woorde mislei word nie.
Die lelike man
Laaste 7 Dae: 3,688
Laaste 30 Dae: 14,284
Laaste 365 Dae: 257,711